הטבת המס המטורפת שקיבל ראש הממשלה מפיית השיניים הידועה בשם מיקי זוהר, וגם: השרים איוב קרא ויואב גלנט מתחילים לשתף אותנו בהצבעותיהם. סיקור צל מספר 5
45 הצעות חוק עלו אתמול לוועדת השרים, 42 מהן פרטיות. שתי הצעות נפלו. אחת מהאופוזיציה ואחת מהקואליציה. סה"כ שבע הצעות עברו, חמש מהקואליציה ושתיים מהאופוזיציה. כל יתר ההצעות נדחו למועד אחר. בשונה מהשבועיים הקודמים, הממשלה חיסלה הצעה אחת מהקואליציה ואחת מהאופוזיציה. נתחיל מאילו שלדעתנו טובות לציבור הרחב באופן מובהק: חולים אחרת. אמנם צפוי עוד מאבק ארוך, אבל כל הכבוד לח״כים אחמד טיבי מהרשימה המשותפת ועודד פורר מ׳ישראל ביתנו׳. נקווה שהניסיון הזה יהיה מוצלח יותר מהניסיון הקודם להעביר חוק בעניין. ואיך לא, גם השבוע הממשלה ממשיכה לדאוג לתחת של עצמה. והפעם בסבב חלוקת הצופרים: ראש הממשלה בנימין נתניהו. פיית השיניים התורנית? ח"כ מיקי זוהר. המהלך לא נעשה בחלל ריק, אלא לאחר שראש הממשלה חויב בהוצאות מעונו בקיסריה. הצעת החוק שהשרים אישרו תעניק פטור ממס לכל ההטבות הנלוות של הוצאות ראש הממשלה. כלומר, כל ההוצאות שאנו משלמים על בתי ראש הממשלה – אחזקה, ריהוט וכדומה בבית בקיסריה – יקבלו פטור מלא ממס. האם זו הבעיה הדחופה ביותר במדינת ישראל? באמת נגמרו המחדלים? שאלנו את זוהר: האם במהלך קידום החוק שוחחת עליו עם רעיית ראש הממשלה או עם ראש הממשלה? "לא". האם ראש הממשלה תומך בחוק? "אינני יודע". מה עשית כדי לקדם את החוק ולהצליח להעביר אותו בוועדת השרים? "הגשתי אותו, דיברתי עם השר המקשר יריב לוין והבהרתי לו את מהות החוק ומטרתו". ומה עלות החוק? "אין לו עלות, אלא אובדן הכנסה מגביית המס בסך של כ-6,000 ש"ח בחודש".  הצעת החוק של תמר זנדברג בנוגע לחוק תחבורה בחינם, הצעה שסופה היה ידוע עוד לפני שסיימו לכתוב אותה. הצעת חוק נוספת שנפלה היא זו שהגישה טלי פולסקוב מ׳כולנו׳, וביקשה לתת העדפה בהסדר נושים לעובדים. לדוגמא: אם חברה X פשטה רגל והיא חייבת 100 שקלים לעובדים, יחושב הסכום כאילו זו חייבת להם 200 שקלים. כאשר יחלקו את נכסי החברה לנושים יזכו העובדים לקבל סכום גדול יותר ביחס לשאר, גם אם לא יקבלו את כולו. חקיקה שבהחלט היה לה מקום לדיון בכנסת, גם אלמלא הייתה מתקבלת. כל שאר הצעות החוק, כולל הצעת החוק הבעיתית של ח"כ סמוטריץ על כפל תמיכות במוסדות וארגונים נדחו למועד מאוחר יותר. הפרוטוקולים עדיין אינם מתפרסמים, ההצבעות אינן רואות אור יום, וכך גם נימוקי הדחייה. אנחנו דורשים, לכל הפחות, לפרסם את ההצבעות. היה והצעה נדחתה – לנמק מדוע. זוהי זכות הציבור לדעת. היחידות שמתמידות וממשיכות לפרסם את הצבעותיהן הן חברות הכנסת גילה גמליאל ואיילת שקד. פנינו גם השבוע לשני השרים החברים בוועדה, ואחרי שייבשו אותנו בשבועות קודמים, סוף סוף קיבלנו מענה מהלשכות של שניהם. נדגיש: זו פעם ראשונה שקיבלנו תגובה עניינית כלשהי מהלשכה של איוב קרא בנושא ועדת השרים בה הוא חבר. האם הוא חשף כיצד הצביע? לא. מהלשכה נמסר לנו כי השר אינו בארץ ולכן לא נכח בוועדת השרים. גם משהו. מקווים שיענו לנו גם בשבוע הבא ויספרו לנו על הצבעותיו בוועדה הקרובה. את הלשכה של יואב גלנט שאלנו כיצד הצביע על שלושת החוקים שעברו וצוינו מעלה (הטבת המס לרוה"מ של זוהר, החטיבה להתיישבות של  סמוטריץ ופטור מארנונה של מלכיאלי). שם מסרו לנו כי השר גלנט חילק את זמנו בין ועדת השרים לחקיקה לבין קבינט הדיור וכי לא היה נוכח בהצבעה על שלושת החוקים המדוברים ולכן לא הצביע. שאלנו גם על תוכנית הבישול שבה השתתף השר עם אשתו בשבוע שעבר ושאלנו האם המשרד או גוף אחר מימנו את האייטם? התשובה הייתה שלא ושהשר השתתף כי הוא מכיר את אחד השפים מהצבא. כנראה הבחור הזה. אנחנו שואלים את עצמנו – אולי השרים הולכים לאיבוד בשטף החקיקה? אולי אנחנו צריכים לשאול אותם רק על חוקים שנדחו או חוקים שהתקבלו? זה מה שנעשה בשבוע הבא, עם שני שרים נוספים. בונוס - מה כתוב בספרי האזרחות על הוועדה? לחצו לפתיחה תומר אביטל כתב השבוע גם על סיקור הצל בפייסבוק פוסט אישי:   תקשיבו קטע: כל מה שלימדו אתכם בשיעורי אזרחות – זה שקר. טוב, לא שקר, פשוט לא מדויק ברמה מחרידה. זוכרים את שרשרת החקיקה (טרומית, ראשונה וכו)? בינה לבין המציאות אין כמעט כלום. האם חוק יעבור – את זה לא מחליטים ח"כים לפי צו ליבם. אפילו לא לפי ההסכם הקואליציוני שנחתם אחרי הבחירות. תומר אביטל כתב השבוע גם על סיקור הצל בפייסבוק פוסט אישי: עריכה: שיר שטיין ייעוץ והכוונה: תומר אביטל 